Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
TABA YA LETLAKALA LA KA NTLE Mmušo wa Modimo ke Eng?
TABA YA LETLAKALA LA KA NTLE Mmušo wa Modimo o Phala Mebušo Yohle
Dihlatse tša Jehofa
Dilo tše di Lego Gona
Dikgatišo tše di Lego Gona
JESU KRISTE o rutile balatedi ba gagwe gore: “Le swanetše go rapela ka tsela ye: ‘Tatago rena wa magodimong, leina la gago a le kgethagatšwe. Mmušo wa gago a o tle. Thato ya gago a e direge le mo lefaseng bjalo ka ge e direga legodimong.’” (Mateo 6:9, 10) Thapelo ye yeo e tsebjago ke ba bantši e le Tatawešo, goba Thapelo ya Morena, e hlalosa morero wa Mmušo wa Modimo.
Mmušo wa Modimo o na le Kgoši e phagamego.
Jehofa o kgethile Jesu Kriste gore e be Kgoši ya Mmušo wa Gagwe
Mo bathong, ke Mmuši ofe yo a nago le ditshwanelo tša go buša go swana le Jesu? Jesu o šetše a hlatsetše gore e tloga e le Moetapele wa toka, wa go botega le yo a nago le kwelobohloko. Diebangedi di mo hlalosa e le monna yo a gatago mogato le yo a nago le lerato le borutho gotee le maikwelo a tseneletšego. (Mateo 4:23; Mareka 1:40, 41; 6:31-34; Luka 7:11-17) Go feta moo, Jesu yo a tsošitšwego bahung ga e sa le lekgoba la lehu goba la mafokodi a mangwe ao batho ba nago le ona.—Jesaya 9:5, 6.
Kwana ke Jesu Kriste ge a le maemong a gagwe Mmušong. (Johane 1:29; Kutollo 22:3) Thaba ye ya Tsione e šupa legodimo. * (Baheberu 12:22) Jesu le babuši-gotee le yena ba 144 000 ba buša ba le legodimong. Ruri ba tloga ba buša ba le maemong a phagamego kudu! Ka ge ba le legodimong, ba tla kgona go bona gohle. Ka ge magodimo e le bodulo bja “mmušo wa Modimo,” o bitšwa gape gore ke “mmušo wa magodimo.” (Luka 8:10; Mateo 13:11) Ga go na dibetša, gaešita le ditlhaselo tša nuclear, tšeo di ka fihlelelago mmušo woo wa magodimo le go o wiša. Ga o fenyege, le gona o tla phethagatša morero wo Jehofa a o neilego wona.—Baheberu 12:28.
Mmušo wa Modimo o na le baemedi bao ba botegago mo lefaseng.
Re tseba se bjang? Psalme 45:16 e re: “O tlo . . . bea bakxôma lefaseng ka moka.” Boporofeteng bjo, “O” e emela Morwa wa Modimo. (Psalme 45:6, 7; Baheberu 1:7, 8) Ka gona, Jesu Kriste ka noši o tla kgetha bakgoma bao e lego baemedi. Re ka kgodišega gore ba tla phethagatša ditaelo tša gagwe ka potego. Gaešita le lehono, banna ba swanelegago bao ba hlankelago e le bagolo ka phuthegong ya Bokriste ba rutwa gore ba se ke ba “buša” badumedi-gotee le bona, eupša ba ba šireletše, ba ba lapološe le go ba homotša.—Mateo 20:25-28; Jesaya 32:2.
Mmušo o na le balata ba go loka.
Mahlong a Modimo ke ba-ila-bokgopo le baloki. (Diema 2:21, 22) Beibele e re: “Ba bolêta e tlo ba bôná beng ba naxa; ba tlo thaba ka botlalô bya moláô.” (Psalme 37:11) Balata ba Mmušo ke ba boleta—ba rata go rutwa, ba ikokobeditše e bile ba bonolo. Dilo tšeo ba di kgahlegelago kudu ke tša moya. (Mateo 5:3) Ba nyaka go dira se se nepagetšego le gona ba latela tlhahlo ya Modimo.
Mmušo wa Modimo o hlahlwa ke melao e phagamego.
Mmušo o Thoma go Buša
Beibele e re thuša go kwešiša botelele bja “mabaka a šupaxo.” E lekanya matšatši a 1 260 le “nako [nako e tee] le dinako [dinako tše pedi, bontši] le seripa sa nako”—e lego palo-moka ya “dinako” tše tharo le seripa. (Kutollo 12:6, 14) Se se ra gore palo yeo ge e balwa gabedi, goba dinako tše šupa, e lekana le matšatši a 2 520.
Ka ge Mmušo wa Mesia o šetše o hlomilwe legodimong, na re swanetše go tšwela pele re rapelela gore o tle, bjalo ka ge Jesu a ile a ruta thapelong ya mohlala? (Mateo 6:9, 10) Ee. Kgopelo yeo e swanetše, e bile e sa dutše e kwagala. Mmušo wa Modimo kgaufsinyane o tla tiiša matla a wona a feletšego a go buša mo lefaseng.
Balata ba lefaseng ba Mmušo wa Modimo ba tla thabela ditšhegofatšo tše dintši
^ ser. 10 Kgoši Dafida wa Isiraele ya bogologolo o ile a thopa sebo sa Thaba ya Tsione ya Lefaseng go Bajebusi gomme a se dira motse-mošate wa gagwe. (2 Samuele 5:6, 7, 9) O ile a ba a iša Polokelo goba Areka e kgethwa moo. (2 Samuele 6:17) Ka ge Areka e be e tswalana le go ba gona ga Jehofa, ge go bolelwa ka Tsione go be go thwe ke madulo a Modimo gomme e ba seswantšho se se swanetšego sa legodimo.—Ekisodo 25:22; Lefitiko 16:2; Psalme 9:11; Kutollo 11:19.
Ntšha Moneelo wa go Thekga Modiro wa Rena wa Lefase ka Bophara